text: Cykelrytter i koma opereret
  03 august 2015 kl. 05.02
  Cykelrytteren Anders Tesgaard, der ligger i koma efter en alvorlig ulykke, er blevet opereret i hovedet.
  Anders Tesgaard var i gang med ekstremcykelløbet Race Across America, da han blev ramt af en lastbil den 25. juni.
  Siden har han ligget i koma med kraniebrud, flere læsioner i hjernen, 14 brækkede ribben, to punkterede lunger og brækket kindben og kæbe.
  Efter ulykken blev han fløjet til sygehuset i Odense, hvor han har ligget siden.
  Ifølge hans Facebookside er han nu blevet opereret i hovedet.
  Det var en større operation, men den gik godt, skriver hans følgegruppe på Facebook.
  